
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                              Bucureşti, 17 martie 2015

                              PL-x 138/2015


AVIZ

asupra

proiectului de Lege pentru modificarea art.4 alin.(2) din Legea nr.226/2011 privind reparaţiile morale şi materiale pentru fostele cadre militare active, îndepărtate abuziv din armată în perioada 23 august 1044 – 31 decembrie 1961
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea art.4 alin.(2) din Legea nr.226/2011 privind reparaţiile morale şi materiale pentru fostele cadre militare active, îndepărtate abuziv din armată în perioada 23 august 1044 – 31 decembrie 1961, trimis cu adresa nr. Pl-x 138 din 2 martie 2015, înregistrat cu nr.4c-11/274 din 3 martie 2015.
Senatul a adoptat proiectul de lege în şedinţa din data de 25 februarie 2015, în calitate de primă Cameră sesizată.

Camera Deputaţilor este Cameră decizională, în conformitate cu art. 75 alin. (1) şi (3) din Constituţia României, republicată şi art. 92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

Proiectul de lege are ca obiect de reglementare modificarea art.4 alin.(2) din Legea nr.226/2011 privind reparaţiile morale şi materiale pentru fostele cadre militare active, îndepărtate abuziv din armată în perioada 23 august 1044 – 31 decembrie 1961, în sensul majorării cuantumului indemnizaţiei acordate.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din data de 17 martie 2015.

Membrii Comisiei au examinat proiectul de lege supus avizării, expunerea de motive şi avizul favorabil cu observaţii şi propuneri al Consiliului Legislativ, transmis cu adresa nr.1215 din 24 octombrie 2014.

Prin aplicarea prevederilor propunerii legislative este afectat bugetul de stat, devenind aplicabile dispoziţiile art. 111 alin. (1) teza a doua din Constituţia României, republicată şi prevederile art. 15 alin. (2) din Legea nr. 500/2002 privind finanţele publice, cu modificările şi completările ulterioare. 

Guvernul nu a transmis informarea obligatorie cu privire la această iniţiativă legislativă, până în prezent. Iniţiatorii propunerii legislative nu precizează sursa de finanţare, în conformitate cu prevederile art. 138 alin. (5) din Constituţia României, republicată.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a proiectului de Lege  pentru modificarea art.4 alin.(2) din Legea nr.226/2011 privind reparaţiile morale şi materiale pentru fostele cadre militare active, îndepărtate abuziv din armată în perioada 23 august 1044 – 31 decembrie 1961.
În raport de obiectul şi conţinutul reglementării, proiectul de lege face parte din categoria legilor ordinare.

                     VICEPREŞEDINTE,                          
                                    SECRETAR,

                CIPRIAN NICOLAE NICA

 
     SORIN CONSTANTIN STRAGEA
  Întocmit - Consilier parlamentar,




  
Avizat – Şef serviciu,

                Rodica Penescu






  
Ciprian Bucur


PAGE  

_1487414191.unknown

